《衣裳篇》
明代·皇甫汸

在笥有衣裳，我后受言藏。来琛陈大辂，献雉自遐荒。

遂化文身陈，俱承黼领芳。怀柔知帝念，锡予见王章。

学制微才忝，裁成圣泽长。象宜明敢作，被服愿无疆。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。